b"\n_START_ARTICLE_\nFriedrich Ho\xc3\x9fbach\n_START_SECTION_\nBiografia\n_START_PARAGRAPH_\nHo\xc3\x9fbach s'un\xc3\xad al Reichsheer el 1913, servint al Front Oriental durant la Primera Guerra Mundial. Despr\xc3\xa9s de la guerra, va poder continuar la seva carrera militar al Reichswehr, on va ser destinat a l'Estat Major General. El 1934, va ser nomenat ajudant de Hitler, tot i que continu\xc3\xa0 amb els seus deures d'estat major.\n_START_SECTION_\nSegona Guerra Mundial\n_START_PARAGRAPH_\nHo\xc3\x9fbach va arribar a promocionar fins al rang de General d'Infanteria, comandant el  82\xc3\xa8 Regiment d'Infanteria, el LVI Panzerkorps i, finalment, el 4. Armee al Front Oriental, fins que va ser acomiadat el 28 de gener de 1945 per intentar retirar-se de la Pr\xc3\xbassia Oriental, desafiant les ordres de Hitler._NEWLINE_Al mar\xc3\xa7 de 1944, durant la seva etapa com a comandant del LVI Panzer Korps, Ho\xc3\x9fbach, obeint ordres del general Josef Harpe, comandant del 9. Armee, cre\xc3\xa0 3 camps just darrere de la l\xc3\xadnia del front a Bielor\xc3\xbassia, prop de la ciutat d'Ozaritxi. Aproximadament 45.000 civils (malalts, ancians, dones, nens i d'altres incapa\xc3\xa7os de treballar) van ser tancats en aquests camps, sense refugi, menjar o aigua. Les tropes del LVI Panzer Korps envoltaren els camps amb mines i es retiraren a una l\xc3\xadnia m\xc3\xa9s a l'oest. Entre 9.000 i 10.000 civils havien mort per quan l'Ex\xc3\xa8rcit Roig va poder alliberar els camps._NEWLINE_Al final de la guerra, Ho\xc3\x9fbach estava sent tractat per una malaltia menor a G\xc3\xb6ttingen quan les tropes americanes s'aproximaren a la ciutat. Com a conservador tradicionalista llargament oposat al r\xc3\xa8gim nazi, Ho\xc3\x9fbach havia estat advertit pels seus amics que esper\xc3\xa9s una visita de la Gestapo; que arrib\xc3\xa0 a casa seva una hora abans que els americans. Ho\xc3\x9fbach, armat amb la seva pistola, proced\xc3\xad a disparar-los fins que van marxar, rendint-se despr\xc3\xa9s als americans. Va ser alliberat el 1947."